**Referat af Generalforsamling for Vejlauget Grøftekanten, 23. november 2019**

Hermed et referat af årets generalforsamling, som oprindeligt var indkaldt til oktober, men som pga. en enkelt grundejers indsigelse om gyldighed måtte udsættes. Også den næste fremsatte dato afstedkom spørgsmål fra nogle enkelte. Men generalforsamlingen blev gennemført.

Lars Peterson sagde ja tak til at være ordstyrer.

Det egentlige problem ift. lovlig indvarsling ligger i, hvorvidt kommunikationen virker og når frem til alle.

* Bestyrelsen mangler (korrekte) mailadresser på en anseelig del ejere.
* vi kommunikerer ikke pr. postbrev og vi går - som én ellers vittigt foreslog - ikke rundt på alle adresser for at lægge kommunikation i jeres postkasser.
* Derfor igen denne opfodring fra tidligere år: sørg for at give os en emailadresse, hold øje med hjemmesiden: ”nyt/groeftekanten.dk” og giv besked til din nabo, hvis du nu ved, at vedkommende ikke er på nettet. Og hvis man ikke bruger nettet, så lav en aftale med børn eller børnebørn om at modtage kommunikation via deres emailadresser. Så er du ligeså orienteret som resten.
* Som støttet løsningsforslag indhenter vi desuden tilbud på et opslagsskab med glaslåge og tag, hvor vi vil hænge al relevant kommunikation op. Skabet skal stå (eller hænge på vejskiltet) ved umiddelbar ankomst til Grøftekanten, så ingen ejere fremover kan hævde, at de ikke kan få information. Vi har allerede modtaget tilbud, overvejer prisen og skal tale med ejere/kommunen om, hvor vi kan montere skabet.

Af disse årsager er det selvfølgelig svært at stemme om vedtægtsændringer, når nu alle ikke har fået indsigten eller at hjemmesiden har drillet, som den har. Rigtig mange er positivt stemt for opdaterede vedtægtsændringer, der langt bedre præciserer detaljer end de gældende vedtægter fra 22. oktober 1994 kan præstere. Der er fx stort ønske om, at vi fremover vil kunne stemme ved fuldmagt. Dog var der tvivl om især §§ 3 og 4 i bestyrelsens forslag. Disse vil blive gransket eller fjernet til næste år generalforsamling.

Ift. det store spørgsmål om, hvorvidt grøftevedligehold hører til vejlaugets opgaver er svaret ret enkelt: ja, det gør de. Efter grundige drøftelser blev det efterhånden tydeligt, at vejvedligehold - herunder vandafledning - er en del af vejvedligeholdelsen, fordi vores veje er private fællesveje, hvor vedligeholdelsespligten påhviler alle brugere i fællesskab. At dette så tidligere ikke er sket, skyldes iflg. Lars Petersson (tidl. Bestyrelsesmedlem) blot en gammel beslutning om ikke at gøre dette og altså dermed også en forsømmelse, som alle egentlig bare har set gennem fingrene med. Så det er egentlig ret ligegyldigt om vi hedder et vejlaug eller et vej- og grøftelaug. Opgaven er den samme.

Derfor blev det efter gennemgang af det indkomne tilbud fra MHN Entreprenør besluttet at lade 2020 være ”År 1”, hvor vi gennemfører en vedligeholdelse af både veje og grøfter. Og derfra ser vi på næste års generalforsamling, hvordan det er gået og tager en vurdering af tilfredsheden. Det blev i samme ånd desuden vedtaget at lade næste års vejbidrag stige til kr. 350,00 for perioden 01.09.2019 -31.08.2020 udelukkende for at være på den sikre side og ikke skulle bede leverandører om udsættelse af betaling pga. manglende likviditet.

Regnskabet for perioden 01.09.2018 – 31.08.2019 blev gennemgået, og der blev stillet enkelte spørgsmål til regnskabet, som blev besvaret. Derefter blev regnskabet godkendt. Det skal bemærkes, at både regnskabet for perioden 01.09.2017 – 31.08.2018 og 01.09.2018 – 3108.2019 er godkendt og underskrevet af vejlaugets revisor.

Efter gennemgang af regnskabet blev budgettet drøftet, og som nævnt ovenfor, så blev det vedtaget, at forhøje vedligeholdelsesbidraget til kr. 350,00 for perioden 01.09.2019 -31.08.2020.

PS: Jeg har købet en opslagstavle, som er i en fin boks til udendørs brug, men den bliver først sat op i februar. Så må se på placeringen.

LjslkjslkASLJasjASJaslkJSLjsjASJasjASLKajslkASLKaslkAJSLKajslkAJSLKaj…… der mangler noget mere om valget, for2saget om nyt skilt oppe ved Gnibenvej…..